NaiveNeuron/SloPal huggingface dataset:
Hrušovský, Pavol, podpredseda NR SR (2010-09-09):
Panie poslankyne, páni poslanci, hlasujme o návrhu. (Hlasovanie.) 145 poslancov prítomných, 128 za návrh, 7 proti, 9 sa zdržalo, 1 nehlasoval. Návrh uznesenia sme schválili. Ďakujem, pán poslanec Procházka. Panie poslankyne, páni poslanci, tým sme odhlasovali všetky doteraz prerokované body programu 5. schôdze Národnej rady Slovenskej republiky. Dovoľte mi teraz, aby som v mene štyroch poslaneckých klubov, SDKÚ – DS, SaS, KDH a Most – Híd, podal návrh na doplnenie programu 5. schôdze Národnej rady Slovenskej republiky. A prosím, aby Národná rada hlasovaním rozhodla o zaradení návrhu, ktorý predkladá vláda Slovenskej republiky, na skrátené legislatívne konanie o návrhu zákona o špecifických štátnych zárukách a o zmene a doplnení niektorých zákonov, ktorý ste dostali ako tlač pod číslom 79. Prosím, panie poslankyne, páni poslanci hlasujme o návrhu, ktorý som v mene štyroch poslaneckých klubov predniesol. (Hlasovanie.) 141 prítomných, 85 za návrh, 32 proti, 18 sa zdržalo, 6 nehlasovalo. Konštatujem, že Národná rada Slovenskej republiky zaradila do rokovania programu 5. schôdze Národnej rady Slovenskej republiky vládny návrh zákona o špecifických štátnych zárukách. Ešte predtým, ako budeme pokračovať v rokovaní, procedurálne návrhy, pani poslankyňa Laššáková a pán poslanec Rafaj.
Zmajkovičová, Renáta, podpredsedníčka NR SR (2013-06-20):
Faktické poznámky, jedna faktická poznámka. Uzatváram možnosť prihlásiť sa s faktickou poznámkou. Pán poslanec Muránsky.
Hrnčiar, Andrej, podpredseda NR SR (2020-02-20):
Pán poslanec Osuský. Nie je v rokovacej sále, druhýkrát stráca poradie. Pán poslanec Gröhling druhýkrát stráca poradie, tak isto pani poslankyňa Zimenová, Laurenčík, Mihál a Remišová stratili druhýkrát svoje poradie. Nech sa páči, pán poslanec Heger.
Šimečka, Michal, podpredseda NR SR (2024-05-21):
Ďakujem veľmi pekne. S faktickou poznámkou pán poslanec Pročko. Nech sa páči.
Paška, Pavol, predseda NR SR (2012-06-21):
Ďakujem, pán premiér. Pán poslanec, chcete položiť doplňujúcu otázku? Nie. Druhá otázka na vás, pán premiér, je od pani poslankyne Lei Grečkovej a znie: "V minulosti opozícia považovala výjazdové rokovania vlády v regiónoch za premrhaný čas a zbytočne vyhodené peniaze, mali ste rovnaký pocit z atmosféry rokovania kabinetu v Poltári?“
Šedivcová, Viera, poslankyňa NR SR (2015-06-16):
Vážený pán kolega, zareagujem iba na niekoľko myšlienok vo vašom príspevku. Predovšetkým otvorenie II. piliera splnilo vami očakávaný cieľ. Samozrejme, prečo sme otvorili II. pilier? Preto, aby občania, sporitelia, ktorých vaša nekalá masívna kampaň vohnala do II. piliera a vôbec si nevedeli predstaviť dôsledky vyplácania dôchodkov, pretože tu bola veľká skupina aj nízkopríjmových občanov a teraz, keď sa prvýkrát začali vyplácať tie dôchodky z II. piliera, tak tieto boli u mnohých sporiteľov nulové alebo veľmi nízke. Preto sme otvorili opakovane II. pilier. Takže netreba tu zavádzať občanov, že máme nejaký iný cieľ. Toto bol jediný cieľ, prečo sa otvoril II. pilier. Ďalšia myšlienka. Hovorili ste, že neskúmame u sporiteľov, či bol hazardér alebo nebol hazardér, že nepracoval a dostane minimálny dôchodok, nie je to pravda, pretože pravidlá sú stanovené veľmi jasne. Je určené zákonom, aký počet rokov musel občan odpracovať, koľko rokov musel byť poistený, aby získal minimálny dôchodok. Takže žiadne zavádzanie, že hazardéri dostanú minimálny dôchodok a sporitelia, ktorí boli v II. pilieri, nie. Predsa bolo to ich vlastné rozhodnutie, že išli do II. piliera. Ďalšia vaša myšlienka. Peniaze pracujú v II. pilieri. Aj keď on, teda ten poistenec je nezamestnaný. Nuž, akože tie peniaze pracovali v II. pilieri? Keď mnoho dôchodcov, ktorí dostali prvé dôchodky, majú ich nulové? Ako im tie peniaze pracovali? Takže treba povedať otvorene a... (Prerušenie vystúpenia časomerom.)
Remišová, Veronika, poslankyňa NR SR (2017-05-17):
Ďakujem. A ja už len dodám, že, a dúfam, že to raz spoločne presadíme, ale ďakujem pani podpredsedníčke, že spomenula aj pána Ledeckého, lebo ten, to je skutočne mág na túto problematiku. To, čo sa podarilo jemu v Hrhove, to sa podarilo len v máloktorých obciach na Slovensku. A je pravda teda, že on hovoril, že neexistuje také jednorazové riešenie, že urobíte toto a zrazu je ten problém vyriešený, ale že tá jeho filozofia alebo politika sa skladá z desiatky malých krokov. To budenie je jeden, komunita, dobrý riaditeľ v škole, že to je vlastne taký celý systém. A máloktorému z tých ostatných starostov, ktoré majú podobné zloženie v tých osadách, sa teda podujme na to, aby urobil všetky tieto jednotlivé kroky, ktoré vedú k tomu úspechu, lebo len založiť tú obecnú firmu, to nestačí. Musíte k tomu urobiť aj celú tú infraštruktúru. No takže to by som bola najradšej, keby áno, keby to riešenie prišlo zdola, aby sme mali osvietených starostov, osvietených primátorov, ktorí, ak takéto mestské časti alebo obce majú, aby to riešili tak, ako práve tento pán Ledecký, ktorý nám všetkým môže byť príkladom. Žiaľ, zatiaľ sa nám to až tak nedarí. A teda ten jeden krok, povedzme si, že zhora, je, áno, dať tú povinnosť pre tie trojročné deti, aby sme ich dostali, aspoň časť z nich, aby sme ich dostali do škôlok. Ďakujem.
Pellegrini, Peter, predseda NR SR (2023-11-21):
Ďakujem veľmi pekne. Ďalší v rozprave, pán poslanec Galko. Nie je v sále, stráca poradie. Teraz ideme druhé kolo. Pán poslanec Hajko, nie je v sále, definitívne stráca poradie. Pani poslankyňa Remišová, nie je v sále, definitívne stráca poradie. Pán poslanec Ledecký, nie je v sále, definitívne stráca poradie. Pán poslanec Galko, nie je v sále, definitívne stráca poradie. Pýtam sa teraz, či sa do rozpravy niekto hlási ústne. Jeden pán poslanec. Končím možnosť prihlásiť sa do rozpravy ústne. Pán poslanec Pročko, nech sa páči.
Paška, Pavol, predseda NR SR (2012-10-16):
Pán poslanec Ježík.
P. Paška, predseda NR SR: (2010-03-03):
(Hlasovanie.) 134 prítomných, 1 za, 74 proti, 59 sa zdržalo. Tento bod sme neschválili.
B. Bugár, podpredseda NR SR: (2004-05-14):
(Hlasovanie.) Prítomných 128 poslancov, za návrh 126, proti 1, nehlasoval 1. Konštatujem, že tieto body zo spoločnej správy Národná rada schválila.
Abrhan, Pavol, poslanec NR SR (2010-10-22):
Ďakujem pekne, pán predseda výboru, povedali ste, že debata prebiehala korektne až po návrh pána Baluna, ja si myslím, že aj potom prebiehala korektne a sme sa dohodli v tom, že aj tento návrh, samozrejme, sme otvorení prerokovať tak, ako bolo rokované o návrhoch týchto troch pánov, čiže prostredníctvom výboru, ale viac by som k tomu povedal vo svojom vystúpení, do ktorého sa prihlásim. Ďakujem pekne.
Glváč, Martin, podpredseda NR SR (2018-05-16):
Ďakujem. S faktickými poznámkami dvaja poslanci, končím možnosť prihlásiť sa. A dovoľte mi, aby som privítal na balkóne študentov z Kysuckého Nového Mesta. Vitajte! (Potlesk.) Pán poslanec Suchánek.
Danko, Andrej, predseda NR SR (2019-11-26):
Prosím, prezentujme sa a hlasujeme. (Hlasovanie.) Prítomných 148 poslancov, za 69, proti 55, zdržalo sa 23, nehlasoval 1. (Potlesk.) Konštatujem, že Národná rada sa uzniesla o tom, že neschválila tento návrh zákona. Vážené panie poslankyne, vážení páni poslanci, budeme pokračovať o vládnom návrhu zákona č. 55/2017 Z. z. o štátnej službe. Ešte procedurálny návrh pán poslanec Paška. Poprosím pána poslanca Pašku, nech sa páči.
Hrnčiar, Andrej, podpredseda NR SR (2016-09-22):
Pán poslanec, chcete položiť doplňujúcu otázku? Ak áno, nech sa páči.
P. Hrušovský, predseda NR SR: (2003-04-09):
(Hlasovanie.)  Prítomných je 126 poslancov, za návrh 85, proti 31, zdržalo sa 8, nehlasovali 2. Návrh sme schválili.
Hort, Milan, podpredseda NR SR (2011-06-30):
Vážené panie poslankyne, vážení páni poslanci, prajem príjemné popoludnie. Pristúpime k hodine otázok , ako to vždy vo štvrtok ukladá zákon o rokovacom poriadku. Hodine otázok, ktorú týmto otváram. Poslanci písomne položili do včera do 12.00 hodiny 22 otázok na predsedníčku vlády a na členov vlády 35 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Vítam na rokovaní Národnej rady predsedníčku vlády pani Ivetu Radičovú a prosím ju, aby oznámila, kto z členov vlády bude odpovedať na otázky za neprítomných členov vlády. Prosím všetkých, ktorí sú v sále, aby sa upokojili a venovali sa hodine otázok. Nech sa páči.
Grausová, Natália, poslankyňa NR SR (2020-02-25):
Ďakujem. Pani poslankyňa Petrík, kde beriete tú istotu, že podpísaním Istanbulského dohovoru sa zabráni násiliu na ženách? Stačí predsa dodržiavať zákony, ktoré už v legislatíve máme. Ak vám tak leží na srdci ochrana žien pred násilím, vrele vám a vám podobným odporúčam ísť do moslimských krajín a do Afriky a tam budete oveľa užitočnejší ako tu. Nepochybujem, že tamojšie ženy veľmi ocenia vašu snahu. Cecilia Malmströmová, komisárka Európskej únie, sa vyjadrila: „Európania sú rasisti, už sa teším na deň, keď budú Európania v menšine, až potom budeme slobodní a bez predsudkov.“ Takéto a mnohé podobné výroky prichádzajúce z Európskej únie, tie sú tým skutočným rasizmom. Vy ultraliberáli ste, vy ste tí skutočne fašisti, rasisti, extrémisti a hanobitelia národov, umlčiavajúci pravdu, vy ultraliberáli šírite nenávisť a vnášate rozpory do spoločnosti. Vy ultraliberáli pracujete na rozložení rodín, národov a v konečnom dôsledku aj na zničení civilizácie. Svojimi perverznými náukami przníte deti, okrádate ich o detstvo a nevinnosť a tým aj o ich dušu.
P. Paška, predseda NR SR: (2007-09-14):
prihlásiť sa s faktickou poznámkou. Pán poslanec Petrák.
P. Paška, predseda NR SR: (2008-02-06):
(Hlasovanie.) 138 prítomných, 101 za, 1 proti, 35 sa zdržalo, 1 nehlasoval. Konštatujem, že sme schválili pridelenie do výborov, ako aj lehoty na prerokovanie. Teraz pán poslanec Vestenický uvedie hlasovanie k návrhu uznesenia na ukončenie pôsobenia príslušníkov ozbrojených síl Slovenskej republiky v misii UNDOF na Golanských výšinách (tlač 513).
Dostál, Ondrej, poslanec NR SR (2024-01-16):
Ďakujem všetkým opozičným kolegom za hlasnejšie aj menej hlasné reakcie a ja by som len zopakoval, že som vo svojom vystúpení, som sa prihováral pánovi predsedovi Národnej rady Pellegrinimu, upozorňoval som na výklad rokovacieho poriadku, ktorý môže byť rôzny vo vzťahu k tomu, na koľko musí byť do bodky zhodný, zhodná tá verzia prečítaného pozmeňujúceho návrhu s tou napísanou, a teda keď napríklad pani poslankyňa Mesterová sa pýtala pána predsedu Národnej rady, že aký má byť ten výklad a že by aj to poslanci radi vedeli, že aký má byť ten výklad, tak v zmysle rokovacieho poriadku reagovala presne na to, o čom som ja hovoril. A pán poslanec Podmanický, keď jej vykrikoval, že má reagovať, tak jej to nemal vykrikovať, lebo pani poslankyňa postupovala striktne podľa rokovacieho poriadku, pán poslanec Podmanický nie. A pani poslankyňa Cigániková sa dožadovala rovnakého metra a pán predseda Národnej rady Pellegrini opäť faktickou poznámkou, ku ktorej sa neprihlásil, hovoril, že dal hlasovať o mojom pozmeňováku, ale napríklad keď som toto isté urobil v decembri, tak nedal hlasovať o mojom procedurálnom návrhu, aby nedal hlasovať o pozmeňujúcom návrhu pán poslanca Justína Sedláka, ktorý sa týkal civilného letectva, ale odložil rokovanie, celé rokovanie v druhom čítaní o tom návrhu zákona a máme o tom rokovať ako o ďalšom bode až teraz. Až teraz. Čiže aj to je dvojaký meter. A ešte raz, dobre. Rozsiahle pozmeňováky k štátnemu rozpočtu a, ale pán poslanec Galko jeden bod zo 180 sa pomýlil a toto je naozaj zásadná vec. Kompetenčák to nie sú, nie sú fazuľky, bol v skrátenom legislatívnom konaní, hoci neboli dôvody, bol vetovaný a bola obmedzená rozprava k vetu. (Potlesk.)
Jurinová, Erika, podpredsedníčka NR SR (2012-12-11):
Pán poslanec Duchoň.
Spišiak, Jaroslav, poslanec NR SR (2024-01-23):
Ďakujem za slovo. Vážená pani kolegyňa, si rozprávala väčšinu v svojej rozprave o eurofondoch, o hrozbách, že tieto eurofondy nedostaneme a že občania európskych štátov si chránia svoje peniaze, a preto dbajú na to, aby sa nerozkradli v niektorej krajine, ktorá je poberateľom a nie donorom tých eurofondových dotácií. No lenže vládna koalícia má teraz obrovský problém. Oni tiež strašne veľmi chcú, potrebujú tie eurofondy, nechcú o ne prísť. Zas na druhej strane chcú mať aj moc, aby mohli zabezpečiť to, aby tí, ktorí tie eurofondy teda reálne chcú, značná časť tých eurofondov pôjde do ich príjmov, aby títo mali zabezpečenú určitú beztrestnosť v prípade, že sa na to príde alebo že sa tá ich aktivita odhalí. A túto moc potrebujú mať zase od ľudí, od občanov, a to od takých občanov, ktorým táto Európska únia vlastne nič nehovorí, skôr je to nepriateľ, ktorý nás chce obmedziť na našich národných právach, na našej samostatnosti národnej a tak ďalej. Čiže toto je taká pasca, v ktorej sa vládna koalícia teraz nachádza. Riešia to skráteným legislatívnym konaním, to preto, lebo dúfali, že to rýchlo zvládnu, nikto si to nevšimne, všetko bude v poriadku a môžeme kľudne čerpať eurofondy. Lenže zrejme sa mýlili, lebo my sme tu upozornili a naťahujeme to až dovtedy, kým si to neuvedomí aj tá časť voličov, ktorí ich zvolili.
Jarjabek, Dušan, poslanec NR SR (2011-04-01):
Ďakujem veľmi pekne za slovo, pán predseda. Ďakujem všetkým prítomným, ktorí ma poctili svojimi faktickými poznámkami. Pani poslankyňa Dubovcová, beriem to, čo ste povedali. Určite v druhom čítaní budete konkrétnejšia a aj tí moji právnici už sú teraz konkrétnejší, pretože ja som sa striktne držal rokovacieho poriadku, preto som nehovoril o konkrétnych paragrafoch, budem o nich hovoriť, ak teda príde čas, v druhom čítaní, to aj k pánovi Dostálovi. No a, pán poslanec Dostál, ja vašu iróniu jednoducho neberiem, je to nepatričné. Ja by som takisto mohol byť ironický a mohol by som minimálne legitímne polemizovať o vašom postavení, resp. o vašom mandáte poslanca, ktorý sem prišiel na základe inej politickej strany. A vy ste predtým, keď ste boli v rámci volieb v predvolebnej kampani, nikdy nespomínali vašu OKS, lebo keby ste ju boli spomínali, museli by ste mať iné percentá na to, aby ste sa dostali do parlamentu, preto, lebo by ste museli ísť v koalícii. Toto sa nestalo. Vy ste o vašej strane začali hovoriť až vtedy, keď už bolo po voľbách a keď ste boli v prvej televíznej diskusnej relácii v TA3. Vtedy ste si zrazu spomenuli na to, že ste z nejakej inej strany a nie z tej, za ktorú ste kandidovali. Čiže mohol by som byť v tomto zmysle ironický niekoľko ďalších minút a určite by to bola debata, z ktorej by ste nevyšli ako víťaz, to vám garantujem, preto, lebo jednoducho existuje aj iný názor, ako máte vy, to znamená OKS alebo iná strana.
P. Hrušovský, podpredseda NR SR: (2002-06-19):
(Hlasovanie.) Prítomných je 109 poslancov, za 70, proti 2, zdržalo sa 35, nehlasovali 2. Návrh sme schválili. Ďalší návrh. J. Klemens, poslanec: Keďže sme hlasovali o všetkých bodoch zo spoločnej správy vrátane pozmeňujúceho návrhu pána poslanca Tatára a mám splnomocnenie gestorského výboru, odporúčam hlasovať, že prerokovaný vládny návrh zákona prerokujeme ihneď v treťom čítaní.
Laššáková, Jana, doterajšia podpredsedníčka NR SR (2016-03-23):
Pán poslanec Martin Klus.
J. Počiatek, minister financií SR: (2007-05-10):
Vážené dámy, vážení páni, vládny návrh zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov a o zmene a doplnení niektorých zákonov, sa predkladá v súvislosti s plánom rušiť krajské úrady. Vládny návrh tohto zákona rieši presun pôsobností na úseku správy majetku štátu v oblasti uplatnenia reštitučných nárokov podľa zákona o mimosúdnych rehabilitáciách a v oblasti evidencie spoločenstiev bytov a nebytových priestorov. Navrhuje sa, aby kompetencie v dotknutých oblastiach prešli z doterajších krajských úradov na obvodné úrady v sídle kraja. Návrh zákona okrem prechodu pôsobností na nový subjekt reaguje aj na akútne problémy aplikačnej praxe, hlavne v oblasti dočasnej správy majetku štátu, hospodárenia s pohľadávkami štátu, neupotrebiteľného majetku štátu a spracovania osobných údajov. Odporúčam súhlasiť s predloženým návrhom zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov a niektoré ďalšie zákony. Ďakujem.
P. Hrušovský, podpredseda NR SR: (2002-02-01):
Otváram rozpravu. Pýtam sa vás, páni poslanci, či sa chcete pri prerokúvaní tohto návrhu zákona v prvom čítaní prihlásiť do rozpravy ústne, keďže som nedostal písomné prihlášky. Pán poslanec Kalman, nech sa páči. J. Kalman, poslanec: Vážený pán predsedajúci, vážený pán minister, vážená Národná rada, budem veľmi stručný. Myslím si, že po dlhom čase prichádza opäť veľmi žiadaný návrh zákona, ktorý môže riešiť jeden z najväčších celospoločenských problémov, ktorým je v tomto smere nezamestnanosť, ktorá je vlastne cielená prostredníctvom riešenia otázky odhaľovania čiernej práce. Ak konštatujeme, že Slovenská republika je dnes jedna z najvyššie nezamestnaných krajín v rámci Európy, myslím si, že momentálne na druhom mieste sme, a na druhej strane konštatujeme, že jeden tých dôležitých dôvodov je aj čierna práca, ktorá sa rapídne rozširuje na Slovensku, odhady hovoria až o 250-tisícovej armáde, ktorá pracuje na úrovni čiernej práce, môže tento návrh zákona pri dôslednom uplatňovaní, znovu zdôrazňujem, pri dôslednom uplatňovaní a pri nájdení správnych foriem a metód riešenia tohto zámeru, ktorý tento návrh zákona sleduje, aj byť úspešný. To je jedna vec, kvôli ktorému tento návrh zákona podporím. A predpokladám, že ho podporia aj moji kolegovia v našom klube. Druhý moment, ktorý si tu treba všimnúť, je skutočnosť, že daním možnosti riešiť otázku čiernej práce a inšpekcie práce si myslím, že sa zvýši aj autorita tohto inštitútu, ktorá je v súčasnom období mimoriadne nutná a potrebná v súvislosti s riešením iných opatrení, ktoré v kompetencii inštitútu práce sú, pretože, žiaľ, v mnohých prípadoch sa stretávame, a mám taký dojem, že problémy sa prehlbujú, s podmienkami pracovnými, ktoré nie sú vhodné na súčasné obdobie, ktoré sú v rozpore s požiadavkami pracovníkov, ktoré sú často v rozpore s prijatými kolektívnymi zmluvami a, pochopiteľne, často v rozpore s našimi zákonnými normami. Takže tomuto inštitútu sa zvýši jeho úroveň, jeho autorita a môžeme potom očakávať podstatné zlepšovanie týchto pracovných podmienok, ale aj dodržiavania kolektívnych zmlúv alebo aj riešenie ďalšieho neduhu, ktorý sa uplatňuje v súvislosti s porušovaním sociálnych práv, tak ako to vyplýva z Ústavy Slovenskej republiky, či už je to otázka pracovných podmienok alebo otázka samotného odmeňovania. Odporúčam, aby sme sa počas rokovania jednotlivých výborov ešte dôslednejšie zaoberali samotným výkonom realizácie tohto zákona, pretože už v tomto procese som sa stretol s niektorými názormi, najmä z niektorých kruhov podnikateľských, pravdepodobne z tých, ktoré tento moment čiernej práce možno využívajú alebo zneužívajú, akým spôsobom sa dá obísť alebo akým spôsobom sa dá nerešpektovať. Takže zamerajme sa pri hľadaní alebo pri vylepšovaní tohto návrhu zákona v našich výboroch ešte touto situáciou, aby skutočne tento zákon bol aj efektívny a žiadaný. Ďakujem vám za pozornosť.
Hrnčiar, Andrej, podpredseda NR SR (2017-02-01):
Pán poslanec Dostál.
Zmajkovičová, Renáta, podpredsedníčka NR SR (2013-03-19):
Pani poslankyňa Žitňanská Jana.
Dzurinda, Mikuláš, poslanec NR SR (2013-03-21):
Ďakujem veľmi pekne. Pánovi odchádzajúcemu kolegovi chcem povedať, že nahnevaný vyzerám úplne inak. (Povedané so smiechom.) A k pánovi kolegovi Blanárovi by som chcel povedať, že ak vás vyrušili tieto veci, ktoré ste zmienili, tak si myslím, že sa mi podarilo podnietiť uvažovanie v tom smere, o ktoré mi išlo. Kolega Štefanec mi tu pred sekundou vtipne povedal, že v zásade sa môžeme správať tak, že budeme inšpirovať Úniu, aby preberala naše skúsenosti, aby premýšľala nad našimi návrhmi, alebo budeme svedkami toho, že sa budeme vyhovárať a len pasívne preberať to, čo nám bude prichádzať zvonku. Myslím si, že to bola dobrá glosa. No ale najviac sa chcem poďakovať kolegovi Viskupičovi, lebo položil otázky a nesmierne aktuálne a konkrétne. Ja som sa so skupinou 11 kosovských poslancov stretol. Odšoféroval som si do Prištiny, do Mitrovice vlani v lete tri dni. Pobehal som krajinu. Chcel som jej aj trošku čuchnúť, nielen o nej čítať. Stretol som sa aj vlani v lete s ministrom Hodžajom, teda hovoria, že minister zahraničných vecí alebo teda je zodpovedný za túto oblasť. Po druhé – neuznanie. Myslím si, že bolo vynikajúcim rozhodnutím, že sme doposiaľ Kosovo neuznali, pretože vieme sa rozprávať aj v Prištine, ale aj v Belehrade. A o to viac môžeme vplývať na našich partnerov. Mám za sebou stovky rozhovorov aj s Američanmi, aj s Nemcami. Rozumejú tomuto postoju. A napokon ste sa pýtali, ako by sa táto téma dala riešiť. Priznám sa, že mám veľmi konkrétnu predstavu. A je postavená v dvoch princípoch. Po prvé na zásadnej decentralizácii verejnej správy a na zásadnom rešpekte k individuálnym právam, keď budete mať záujem, môžeme sa o tom porozprávať. Pozrite sa, koľko kompetencií sme zverili našim miestnym samosprávam. Ako sme vytvorili regionálne samosprávy. Majú kompetencie. Ľudia budú v kosovskej Mitrovici úplne inak vnímať vývoj, keď budú môcť takéto kompetencie užívať. Na tom je to postavené. Ďakujem.
Šimečka, Michal, podpredseda NR SR (2024-02-16):
Pani poslankyne, páni poslanci, je desať hodín a to znamená, že podľa odsúhlasenej zmeny programu pristúpime k prvému čítaniu o návrhu poslancov Vladimíry Marcinkovej a Vladimíra Ledeckého na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov. Návrh zákona má parlamentnú tlač 40 a návrh na jeho pridelenie na prerokovanie výborom je v rozhodnutí č. 46. A teraz dávam slovo pani poslankyni Marcinkovej, aby návrh zákona uviedla. Prosím. (Rokovanie v prvom čítaní o návrhu poslancov Národnej rady Slovenskej republiky Vladimíry Marcinkovej a Vladimíra Ledeckého na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov , tlač 40.)
Pellegrini, Peter, predseda NR SR (2015-05-20):
Ďakujem pekne. Na vaše vystúpenie faktické poznámky, osem poslancov, ak nie, nevidím tam deviateho, asi osem. Končím možnosť prihlásiť sa s faktickými poznámkami. Prvý pán poslanec Hlina.
Laššáková, Jana, podpredsedníčka NR SR (2014-09-23):
Nech sa páči, pani poslankyňa Ritomská, máte slovo.
Blanár, Juraj, poslanec NR SR (2011-09-14):
Ctená pani kolegyňa Kiššová, prepáčte mi, ale použili ste vo vašom vystúpení niečo, čo naozaj je nekorektné. Povedali ste, že chýba nám elementárna slušnosť voči žene. Pani poslankyňa, tak vy, ako aj ja sme predsa politici a každý z nás musíme jednoducho strpieť určitú mieru kritiky. To, že ste si nestihli upraviť vaše vystúpenie, v ktorom bolo uvedené, že tu bolo množstvo urážok a tak ďalej, ktoré ja som naozaj nezaregistroval, a mohli ste ich pomenovať, ak teda ste videli nejaké alebo počuli nejaké urážky. Ale apelovať a možno citovým spôsobom vydierať nás mužov, že nemôžeme kritizovať pani premiérku preto, že je žena, je nekorektné. A mne z toho vychádza, a možno som porozumel asi tomu tak, že v podstate za to, že pani premiérka, ešte vtedy nebola premiérkou, hovorila o tom, že sa nebude privatizovať, a teraz sa privatizuje, za to môže nekonštruktívnosť strany SMER – sociálna demokracia. Za to, že pani premiérka povedala, že bude nulová tolerancia, a teraz tá tolerancia nie je, za to môže SMER – sociálna demokracia, lebo nie je dostatočne konštruktívna. Za to, že pani premiérka kryje politický klientelizmus a stará sa o živobytie chudáčika okresného predsedu z Nitry, za to môže nekonštruktívny SMER – sociálna demokracia. A dokonca mám pocit, že aj za to, že ste sa dostali do vlády tým, že ste oklamali voličov, tým, že ste ich zlákali na slovíčka dekriminalizácie drog, za to môže takisto SMER – sociálna demokracia. O čo je to horšie to moje vystúpenie ako vaše?
Ďurovčík, Emil, poslanec NR SR (2019-09-10):
Vážený pán predsedajúci, dajte, prosím, hlasovať o tom, že Národná rada berie na vedomie správu o výsledku hospodárenia Národnej banky Slovenska za rok 2018.
Blanár, Juraj, podpredseda NR SR (2021-11-02):
Ďalšia, pán poslanec, pán navrhovateľ Gyimesi nemá záujem o reakciu na faktické poznámky, takže ďalšia v rozprave vystúpi pani poslankyňa Sulanová a po nej pán poslanec Taraba. Nech sa páči, pani poslankyňa.
Andrejuvová, Anna, poslankyňa NR SR (2020-09-22):
Ku kolegovi Šedíkovi iba, že je to pro futuro, to znamená budúcich, tie, ktoré sú, sa nepremenovajú. A pre pána poslanca Blahu, zákon veci pomenúva jasne a chápem, že ste sa chceli dostať dneska na Zomri, ale asi sa vám to nepodarí. Ďakujem.
Laššáková, Jana, podpredsedníčka NR SR (2012-05-15):
Teraz dávam možnosť prihlásiť sa do rozpravy ústne. Končím možnosť prihlásiť sa do rozpravy ústne. Konštatujem, že neprihlásil sa nikto. Chce zaujať stanovisko navrhovateľ? (Reakcia navrhovateľa.) Áno, nech sa páči, pán minister a podpredseda vlády.
Nicholsonová, Lucia, podpredsedníčka NR SR (2016-06-15):
Ďakujem, pán minister, ja si chcem len overiť, toto možno považovať za vaše záverečné slovo? (Reakcia ministra.) Dobre. Chcem sa opýtať pána spravodajcu. Nie, nie je tomu tak, prerušujem rokovanie o tomto bode programu. Dobrú chuť. (Prerušenie rokovania o 12.09 hodine.) (Pokračovanie rokovania o 14.00 hodine.)
Mikloško, Jozef, poslanec NR SR (2012-06-29):
Dovolím si povedať dve poznámky. Prvá k talianskemu ľudu: je iný, ako ho prezentoval pán poslanec Šebej. Päť rokov som sa ním denne stýkal, aj som to literárne zachytili. Taliansko je kolíska demokracie, práva aj kultúry. Taliansky národ je veľkorysý, nobilný, priateľský k malým národom. Sándor Márai napísal, košický rodák, že v jeho krvi je vírus kultúrnosti, že aj prostí ľudia vedia, čo je pekné, čo škaredé, čo kultúrne, čo gýč, čo je dôležité, čo nie je dôležité. Mimochodom aj včera Taliani ukázali Nemcom, že sú lepší, aj keď poslanec Galis tvrdil, že to bude opačne. Pardon za nevhodnú poznámku. Druhá poznámka je k rozdeleniu Československa. Tiež som bol pri tom. Vtedy 2 mil. ľudí bolo proti rozdeleniu Československa. Podpísali takú podpisovku, v mnohých štátoch to bolo veľmi podobne. Zvrchovanosť, ústava, referendum a potom dlhá vojna. Nehovorím, že to u nás muselo tak byť, ale dva roky diskusie po hradoch a zámkoch politikov priniesli absolútne nulový výsledok, a teda dalo by sa povedať, hviezdna chvíľa Slovenska by sa nebola konala. 23 štátov sa vtedy v Európe osamostatnilo, Slovensko malo tiež na to svoje právo. Ak by sa vtedy do toho neseklo a Mečiar a Klaus, každý z iných dôvodov, vtedy tak urobili, tak táto diskusia po hradoch, zámkoch bude pokračovať ďalej, ďalej a bohvie, ako by to potom skončilo. A ak by sme sa rozdelili neústavne, tak potom diplomatické uznania, následnosť oboch republík, zákony, majetky a tak ďalej by neboli automatické... (Prerušenie vystúpenia časomerom.)
Viskupič, Jozef, poslanec NR SR (2012-07-25):
Ďakujem. Pán poslanec Kollár, škoda, že si nespomenul, možno som iba nezachytil, ak by sa dalo doplniť tú mieru zaťaženia práve pre Ukrajinu, pretože schengenská hranica môže byť aj pri takomto rýchlom prijímaní a predbiehaní procesu rozvŕtaná ako ementál, keďže vieme v posledných časoch, že existujú obrovské snahy a veľmi sofistikované metódy na to, ako práve ohroziť možný zámer výberu dane, ktorý hovorí o 8 mil. eur. Myslím si, že tým pádom, napriek tomu ja tento zámer podporím, i keď som skeptický, či k takémuto výraznému naplneniu príde a či sme nemohli chvíľku počkať, aby sme boli aspoň vyrovnaní s okolitými krajinami. Ďakujem.
Pellegrini, Peter, predseda NR SR (2015-01-29):
Ďakujem pekne. Pani poslankyňa, máte záujem o doplňujúcu otázku? Nech sa páči.
P. Muránsky, poslanec: (2001-10-18):
Pochopte, je tu niekoľko výrobcov a dovozcov batérií, ktorí platia. Medzi nimi je napríklad, keď už takto na rovinu, Akuma, Akutrade a neviem koľko ďalších spoločností, ktoré platia za všetky batérie a akumulátory, ktoré sú uvedené na trh v tomto štáte, ktoré sú dovezené, vyrobené a tak ďalej. A je jedna spoločnosť, ktorá ich spracúva. Sú viaceré spoločnosti, ale dajme tomu, že táto je dominantná, je monopolná. A aj tak všetky batérie a akumulátory končia v jej spracovateľských linkách. No ona sa nedostala za člena Správnej rady Recyklačného fondu. No tak tento zákon to chce urobiť tak, alebo táto novela zákona to chce urobiť tak, že jednoducho tam budú sedieť koneční spracovatelia v prípade nebezpečných odpadov, no a vtedy už nikto iný, iba táto konkrétna spoločnosť tam bude musieť byť vybraná. No tak to snáď, panebože, nie. Veď takýmto spôsobom nemôžeme, hádam, pristupovať k novele alebo k žiadnemu zákonu v tomto štáte. Ďalej chcem povedať, že Recyklačný fond Správna rada odmietla túto novelu a sedia v nej odborníci. Ministerstvo životného prostredia taktiež odmietlo a Združenie miest a obcí Slovenska, opakujem, taktiež odmietlo, pretože jednoducho v začiatku tohto procesu zrušiť nárokova-teľnosť obciam po separovaní a zbere odpadu, tak práve vtedy by sa stal ten opak, že by odpad skončil znova na komunálnych skládkach a nie v tom konci u spracovateľov, pokiaľ by sme tento proces cez všeobecný,  ale len všeobecný sektor Recyklačného fondu nepodporili. Padla tu otázka o pozmeňujúcich návrhoch. Veď, áno, bolo tu vyše dvesto pozmeňujúcich návrhov, ale to neboli moje pozmeňujúce návrhy. To boli pozmeňujúce návrhy, ktoré sem prišli od Združenia miest a obcí, tých bolo, hádam, 70, boli tu návrhy od rôznych proste zúčastnených strán od Angiows (NGOS) od rôznych proste iných poslancov, ktoré sa sumarizovali do istých logických sledov, tak sa o nich  hlasovalo. Takže v žiadnom prípade nešlo o 202 pozmeňujúcich návrhoch poslanca Petra Muránskeho ako spoločného spravodajcu. A taktiež vo výbore životného prostredia došlo k zhode, ako sa bude o týchto jednotlivých návrhoch hlasovať. To, že sa tam dostali aj niektoré pozmeňujúce návrhy, ktoré nie sú dobré, ako napríklad, že sa zakazuje po 8 rokoch výroba PVC, no tak to áno, to bolo niečo zlé, je to niečo zlé, pán poslanec Dzurák, a bude to predmetom rozhodne novelizácie, ktorú som spomenul, že bude paralel-ne postupovať popri prijímaní vládneho návrhu zákona o odpadoch z obalov. Na záver svojho vystúpenia prakticky na mnohé otázky, ktoré položila pani poslankyňa Angelovičová, ani nebudem reagovať, lebo by som sa opakoval z môjho vystúpenia, ktoré som mal ako prvý prihlásený v rozprave. Ale skutočne apelujem na ctenú snemovňu, aby nepodľahla tlakom jednoducho takto účelovo spracovanej novely, tých ustanovení zákona o odpadoch, ktoré, ako povedal pán poslanec Köteles, vôbec nie sú ešte ani uvedené do praxe. Ďakujem pekne.
Bagačka, Michal, poslanec NR SR (2012-09-19):
Ďakujem pekne. Veľa vecí, čo som aj ja chcel povedať, tu bolo povedané, ale niektoré možnože aj, možno ani by sme tu nesedeli kvôli viacerým tým ustanoveniam, keby to slovo bolo viackrát teraz použité, keby naozaj ten systém nebol zneužívaný. Drvivá väčšina centier voľného času robí s deťmi tak, ako sa má, borí sa so všelijakými problémami a je zopár tých centier voľného času, či už takých obecných, súkromných, akýchkoľvek, jednoducho, ktoré to zneužívajú a ktoré to zneužívali, a jednoducho to tak narastalo, že mohlo dôjsť k určitému rozvráteniu financií, čo sa týka v tejto kapitole. Mestá a obce to pociťujú, ony majú na jednej strane centrum voľného času, na druhej strane škôlky, je to jeden balík, ktorý jednoducho spolu súvisí, a vytŕhať ho, myslím si, že nie je dobré. Čo sa týka, či centrá voľného času niektoré budú, alebo nebudú, ja si myslím, že tie, ktoré sú a ktoré robili doteraz zodpovedne, myslím si, že nemajú problém a budú pokračovať vo svojej činnosti ďalej. Čo sa týka ešte tých rád škôl, je to asi vec názoru, ja si myslím, že v tomto momente, tak ako je to v zákone navrhnuté, to rozvrstvenie je dobré. A v konečnom dôsledku ide o to, aby sa v celom tom systéme urobil konečne poriadok. Ďakujem.
B. Bugár, podpredseda NR SR: (2003-10-28):
M. Maxon, poslanec: Ďakujem pekne. Tieto body sú v tom súbore návrhu zákonov týkajúce sa novej organizácie miestnej štátnej správy, ale nie sú to kľúčové zákony, takže je to požiadavka ministra, či by mohol zajtra predniesť a prerokovať.
Kvorka, Ján, poslanec NR SR (2018-12-03):
Ďakujem pekne, pani predsedajúca. Ja len v krátkosti chcem vás všetkých požiadať a podporiť o prijatie tohto zákona. Boli tuná podané mnohé pozmeňujúce návrhy, ktoré mnohé z nich je potrebné zapracovať do praxe a do života. A ďalej chcem, pani predsedajúca, určiť termín hlasovania o tomto zákone na štvrtok 6. 12. 2018 o 17.00 hodine. Ďakujem pekne.
Doležal, Andrej, minister dopravy a výstavby SR (2021-09-16):
Vážený pán predsedajúci, ďakujem veľmi pekne za slovo. Vážené panie poslankyne, páni poslanci, dovoľte mi, aby som uviedol vládny návrh zákona, ktorým sa mení zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov. Dôvodom predloženia vládneho návrhu zákona sú poznatky z aplikačnej praxe týkajúce sa poverovania právnických osôb na vykonanie, na vykonávanie posudzovania zhody s vnútroštátnymi predpismi v prípade, ak základné požiadavky na posúdenie vhodnosti subsystému nie sú obsiahnuté v technických špecifikáciách interoperability. Zároveň sa upravuje zmena spôsobu splnomocnenia certifikačných orgánov na výkon činnosti súvisiace s údržbou železničných koľajových vozidiel z uznávania na akreditáciu, nakoľko od januára 2020 v Slovenskej republike existuje subjekt, ktorý akredituje orgány posudzovania zhody pre túto činnosť v súlade s vykonávaním nariadením Komisie, s vykonávacím nariadením Komisie. Návrh zákona je v súlade s Ústavou Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie. Návrh zákona nebude mať vplyv na rozpočet verejnej správy, vplyv na manželstvo, rodičovstvo, rodinu, vplyv na informatizáciu, sociálny vplyv, vplyv na služby vo verejnej správe pre občana, životné prostredie ani podnikateľské prostredie. Chcel by som vás požiadať o podporu pri prerokovávaní predloženého vládneho návrhu zákona a o jeho schválenie v prvom čítaní. Ďakujem veľmi pekne.
Cmorej, Peter, poslanec NR SR (2022-10-26):
Môžem dať hlasovanie na utorok?
B. Bugár, podpredseda NR SR: (2004-03-03):
(Hlasovanie.) Prítomných je 127 poslancov, za návrh 126, zdržal sa 1. Konštatujem, že Národná rada sa rozhodla, že tento návrh zákona prerokuje v druhom čítaní. Nech sa páči. M. Vajda, poslanec: Keďže sme hlasovaním rozhodli, že vládny návrh zákona prerokujeme v druhom čítaní, odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady Slovenskej republiky č. 607 zo 16. februára 2004 návrh zákona prideliť v druhom čítaní na prerokovanie týmto výborom: ústavnoprávnemu výboru, výboru pre financie, rozpočet a menu, výboru pre hospodárstvo, privatizáciu a podnikanie, výboru pre pôdohospodárstvo, výboru pre verejnú správu a Výboru Národnej rady Slovenskej republiky pre životné prostredie a ochranu prírody. Za gestorský výbor navrhujem v súlade s citovaným rozhodnutím predsedu Národnej rady Výbor Národnej rady Slovenskej republiky pre životné prostredie a ochranu prírody a aby výbory, ktorým je vládny návrh zákona pridelený, ho prerokovali v lehote do 23. apríla 2004 a gestorský výbor v lehote do 30. apríla 2004.
Laššáková, Jana, podpredsedníčka NR SR (2014-12-10):
Chcete reagovať, pani poslankyňa? (Reakcia z pléna.) Nech sa páči.
Grausová, Natália, poslankyňa NR SR (2018-03-13):
Mám len krátku faktickú, že oceňujem, čo povedala pani poslankyňa Vaľová, a naozaj som za to, že by sa to malo dať aj do zákona tak, čo sa týka žien, prípadne aj podľa počtu detí, ktoré vychovali. Takže naozaj, že ja by som bola za to ešte, teda aj apelu..., oslovujem tým aj pána ministra, aby ten odchod do dôchodku u žien sa znížil podstatne. Maximálne do tých 60 rokov. Ten povinný u ženy. Ďakujem. (Reakcia z pléna.) Alebo 62.
B. Bugár, podpredseda NR SR: (2005-09-27):
(Hlasovanie.) Prítomných 108, za 77, proti 2, zdržalo sa 27 poslancov,  nehlasovali 2. Túto správu sme zobrali na vedomie. Prosím teraz pána poslanca Horáka, aby uviedol hlasovanie k správe o daňových únikoch na spotrebnej dani z liehu a na spotrebnej dani z tabakových výrobkov po vstupe Slovenskej republiky do Európskej únie a návrh opatrení na ich elimináciu (tlač 1264). Nech sa páči. V. Horák, poslanec: Áno, ďakujem, pán predsedajúci, za slovo. Dajte, prosím, hlasovať o návrhu uznesenia, že Národná rada Slovenskej republiky schvaľuje správu o daňových únikoch na spotrebnej dani z liehu a na spotrebnej dani z tabakových výrobkov po vstupe Slovenskej republiky do EÚ a návrh opatrení na jej elimináciu (tlač 1264).
M. Fronc, poslanec: (2009-04-23):
Po prvé chcem povedať, že návrh zákona v tej podobe, ako bol predložený, o pozmeňujúcich návrhoch sa musíme ešte poradiť, ale v tej podobe ako bol predložený, aj prípadne s pozmeňujúcimi návrhmi, podporíme, nie preto, že by sme nemali voči tomu výhrady, ale si myslíme, že je to predsa len čosi lepšie ako súčasné znenie. Ale nemôžem si neodpustiť povedať niekoľko poznámok. Keď ste pri nástupe do vlády v roku 2006 novelizovali tento zákon a mimochodom chcem povedať, že toto už je deviata novela, tak sme vás upozorňovali, že tá novela poškodzuje neštátne školstvo, že je dokonca v rozpore s tzv. prezidentskou zmluvou, ktorá bola uzavretá so Svätou stolicou a ktorá je nad zákonmi a jednoducho istým spôsobom ste obmedzili financovanie neštátneho školstva a najmä cirkevného školstva. Dnes niektoré veci sa vracajú späť, ale, viete, to je asi tak, ako keď niekomu vezmete na dva roky auto, potom mu ho trochu poškodené vrátite a tvárite sa ešte, že máte, neviem aké zásluhy. A druhá moja poznámka sa týka pozmeňujúcich návrhov, ktoré už zazneli a ktoré zazneli už vo výbore a vo výbore boli odsúhlasenia, ktoré predložila kolegyňa Smolková. Musím povedať, že tie návrhy vracajú možnosti, čo sa týka kapitálových výdavkov a dokonca v niektorých veciach ešte aj umožňujú financovanie dopravného pre neštátne školstvo, konkrétne pre cirkevné školy. Viete, musím povedať, že znova som pocítil, ako pravdivé je to staré latinské príslovie – si duo faciunt idem, no est idem, keď dvaja robia to isté, tak to nie je to isté. V minulom volebnom období váš expert pre školstvo a zástupca v tejto Národnej rade so železnou pravidelnosťou ma napádal a kritizoval ako ministra len pre cirkevné školstvo a dokonca to bol aj jeden z argumentov, ktorý použil pri návrhu na moje odvolanie, tak teraz si kladiem otázku, či vás náhodou nenavrhne na vylúčenie zo strany SMER, pretože vy zachádzate ešte ďalej. Ale platí to, čo som povedal. Podporíme tento návrh zákona. Ďakujem.
Senko, Ján, poslanec NR SR (2013-06-20):
Ďakujem za slovo, pani predsedníčka. Vážená pani predsedajúca, vážený pán minister, kolegyne, kolegovia, vážení hostia, Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (tzv. autorský zákon) v znení neskorších predpisov a ktorým sa mení zákon č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel v znení neskorších predpisov, ktorý máme k dispozícii pod tlačou 458 v druhom čítaní. Národná rada Slovenskej republiky uznesením č. 563 zo 14. mája 2013 pridelila predmetný vládny návrh zákona na prerokovanie týmto výborom: ústavnoprávnemu výboru a Výboru Národnej rady Slovenskej rady pre kultúru a médiá. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote, určenej rokovacím poriadkom, k predmetnému návrhu zákona gestorskému výboru žiadne stanovisko. Návrh zákona odporučil schváliť Výbor Národnej rady Slovenskej republiky pre kultúru a médiá uznesením č. 85 z 11. júna 2013 s pripomienkami a Ústavnoprávny výbor Národnej rady Slovenskej republiky uznesením č. 235 z 11. júna 2013 odporučil návrh zákona schváliť s jednou zmenou. Výbory Národnej rady Slovenskej republiky, ktoré predmetný návrh zákona prerokovali, prijali pozmeňujúce návrhy, ktoré sú súčasťou bodu IV spoločnej správy, ktorá je vám k dispozícii v písomnej forme. Gestorský výbor na základe stanovísk výborov vyjadrených v ich uzneseniach odporúča Národnej rade Slovenskej republiky schváliť uvedený návrh zákona v znení schválených pozmeňujúcich návrhov schváliť. O pozmeňujúcich a doplňujúcich návrhoch uvedených v IV. časti tejto spoločnej správy gestorský výbor odporúča hlasovať spoločne, o bodoch 1 až 9 s návrhom schváliť. Gestorský výbor ma určil za spoločného spravodajcu výborov a poveril, aby som podal správu o výsledku prerokovania návrhu zákona vo výboroch Národnej rady Slovenskej republiky podľa príslušných paragrafov rokovacieho poriadku Národnej rady Slovenskej republiky. Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá č. 93 z 18. júna 2013. Pani podpredsedníčka, skončil som, prosím, otvorte rozpravu.
Janíková, Mária, poslankyňa NR SR (2016-05-19):
Vážené panie poslankyne, páni poslanci, dovoľte mi, aby som vás oboznámila o výsledku tajného hlasovania o návrhu na voľbu kandidátov na členov disciplinárnych senátov, ktoré sa konalo 19. mája 2016. Na tajné hlasovanie o návrhu na voľbu kandidátov za členov disciplinárnych senátov bolo vydaných a poslanci si osobne prevzali 90 hlasovacích lístkov, teda na voľbe bolo prítomných 90 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidátov za členov disciplinárnych senátov všetci poslanci odovzdali hlasovacie lístky. Z 90 odovzdaných hlasovacích lístkov boli všetky platné. Podľa platných hlasovacích lístkov overovatelia zistili, že pri voľbe Tatiany Buchvaldovej za hlasovalo 75 poslancov, proti hlasovalo 13 poslancov, zdržali sa hlasovania 2 poslanci, Michaely Královej za hlasovalo 75 poslancov, proti hlasovalo 13 poslancov, zdržali sa hlasovania 2 poslanci, Marty Polyákovej za hlasovalo 75 poslancov, proti hlasovalo 14 poslancov, zdržal sa hlasovania 1 poslanec, Blaženy Stašíkovej za hlasovalo 75 poslancov, proti hlasovalo 13 poslancov, zdržali sa hlasovania 2 poslanci. Na voľbu kandidátov na členov disciplinárnych senátov je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za kandidátov na členov disciplinárnych senátov zvolení Tatiana Buchvaldová, Michaela Králová, Marta Polyáková, Blažena Stašíková. Overovatelia poverujú svojho člena Máriu Janíkovú oznámiť výsledky hlasovania Národnej rady Slovenskej republiky.
Mazurek, Milan, poslanec NR SR (2018-05-15):
Pán Klus, vy ste to rozobrali skutočne do detailov. To znamená, podľa vašich slov tých 4-tisíc aliančných vojakov z USA, Kanady, Slovenska, Česka a tak ďalej na ruských hraniciach nie sú provokatéri. V skutočnosti sú provokatérmi tí ruskí vojaci na ruskom území. Toto ste jednoducho povedali, pretože podľa vás Rusko nemôže mať svojich vlastných vojakov na svojom vlastnom území. Keby malo Rusko nejakú vojenskú základňu niekde v Tijuane v Mexiku a blížilo sa svojimi, malo tam vojenskú posádku povedzme 4-tisíc vojakov rovno pri americkej hranici, ja si neviem predstaviť, ako by ste tu skákali ako na trampolíne pajác a kričali o tom, že to je neuveriteľná provokácia, čo to má znamenať, agresor a tak ďalej a tak ďalej. Hovorili ste napríklad aj o tom, že Gruzínsko si užilo ruskú vojenskú agresiu. Ja naozaj, pán Klus, neviem, ale už zrejme každý chápe, že Gruzínsko bolo v tom konflikte agresor a dostalo len to, čo, o čo si reálne koledovalo. A najviac sa mi páčilo na vašom vystupovaní, tá cesta do minulosti, ako ste išli. Najprv ’68., potom ste premostili do 40. rokov, Katynský masaker, dokonca pakt Ribbentrop – Molotov, bolo to, veď ja som si všimol, že vy absolútne nerozlišujete medzi dnešným Ruskom a Sovietskym zväzom. Pre vás je to stále to isté. Vy máte stále to pôvodné zmýšľanie zo studenej vojny, kedy títo sú naši a títo sú tí zlí, proste agresívni Sovieti a neviem, čo všetko. Veď už sa preberme, pán Klus, je rok 2018, Sovietsky zväz už neexistuje a Rusko, ako vidíte sám, je dnes v defenzívne a vy podporujete toto vojenské štvanie voči jednému suverénnemu národu. A mne by sa naozaj páčilo, keby ste tie svoje slová podporili skutkami, lebo takto ste len taký, viete, ja neviem, 60-70-kilový chlapík v parlamente, ktorý kričí: „Poďme do vojny, poďme do vojny.“ Ale choďte tam, naozaj choďte tam a ukážte nám, ako to treba robiť.
Kollár, Boris, predseda NR SR (2021-11-24):
Prosím, prezentujme sa a hlasujeme. (Reakcie z pléna.) Nejde nám hlasovanie. Technika, prosím. (Ruch v sále.) Nejde. Robím všetko, búcham po tom, tlačím – nič. Teraz. Prosím, prezentujme sa a hlasujeme. (Hlasovanie.) Prítomných 132 poslancov, za 131, zdržal sa 1. Uvedený návrh sme schválili. Rokujeme o zákone, vrátenom prezidentkou, preto pristúpime k tretiemu čítaniu bez hlasovania. Otváram rozpravu v rámci tretieho čítania. Hlási sa niekto do rozpravy? Ak nie vyhlasujem rozpravu za skončenú. Budeme hlasovať o vrátenom zákone ako celku. Pani spravodajkyňa, prosím, uveďte odporúčanie gestorského výboru.
Podmanický, Ján, poslanec NR SR (2012-10-25):
Hlasujeme o 18. bode návrhu pána poslanca Mihála.
A. Belousovová, podpredsedníčka NR SR: (2008-04-08):
Prepáčte, ospravedlňujem sa, ale predtým sa ešte hlásil pán minister Maďarič. Takže máte slovo, pán minister.
Krištúfková, Petra, poslankyňa NR SR (2020-11-24):
Ďakujem za slovo. Vážený pán predsedajúci, vážené kolegyne, kolegovia, novelou zákona o sociálnych službách sa s účinnosťou od 1. januára 2021 vytvorili právne podmienky na nový jednotný systém zberu údajov o sociálnych službách v rámci informačného systému sociálnych služieb, ktorého správcom je Ministerstvo práce, sociálnych vecí a rodiny Slovenskej republiky, a to ako súčasti informačného systému verejnej správy, čím sa vytvorili aj predpoklady pre zefektívnenie systému poskytovania finančnej podpory poskytovateľom sociálnych služieb z verejných prostriedkov. Mojím návrhom zákona sa navrhuje odložiť účinnosť tohto zákona v častiach upravujúcich informačný systém sociálnych služieb z 1. januára 2021 na 1. január 2022. V nadväznosti na to je potrebné upraviť aj príslušné prechodné ustanovenia upravujúce prechod na informačný systém pri jeho účinnosti od 1. januára 2022. Dôvodom je skutočnosť, že vláda Slovenskej republiky sa zaviazala pripraviť nový zákon o sociálnych službách, pričom je pravdepodobné, že novým zákonom prijaté legislatívne úpravy budú mať vplyv aj na obsah a štruktúru jednotlivých evidencií, ktoré majú byť vedené v informačnom systéme. Ďakujem, pán predsedajúci, skončila som. Otvorte, prosím, rozpravu a ďakujem za podporu tohto zákona.
P. Hrušovský, predseda NR SR: (2006-01-24):
M. Maxon, poslanec: Ďakujem pekne. Pán poslanec Soboňa Viliam, aj v tej prvej časti si mal absolútnu pravdu. Uvedomujem si, že nemám právo na morálneho arbitra. Chcel by som vás poprosiť, ak ste to tak pochopili, tak sa ospravedlňujem. Skutočnosť je však taká, že ľudia, ktorí prišli v partii so mnou do tejto Národnej rady, dnes podporujú Mikuláša Dzurindu. V žiadnom prípade som nemal na mysli, Viliam, teba a tebe blízkych ľudí. Tak, prosím, aby to bolo tak pochopené. K tej trošku vecnej oblasti, čo si hovoril, a tá polemika o možnom znárodnení. Dámy a páni, ak súčasná vláda prijme toto katastrofálne rozhodnutie, tak za prípadné znárodnenie nesiete zodpovednosť vy, nie ten, kto ho bude realizovať, lebo bude naprávať chyby, ktoré ste spôsobili vy.